EkBass/fiwiki-20250220-pages-articles huggingface dataset:
Libya, Libya, Libya

Libya, Libya, Libya (tunnettu myös nimellä Ya Beladi, ”Oi, isänmaani!”) on Libyan kansallislaulu. Laulun on säveltänyt Mohammed Abdel Wahab, joka on säveltänyt myös Tunisian kansallislaulun Humat al-himan ja Yhdistyneiden arabiemiraattien kansallislaulun Iši biladi sekä sovittanut Egyptin kansallislaulun Biladi, Biladi, Biladi. Laulun on sanoittanut Al Bashir Al Arebi. Libya, Libya, Libya otettiin maan kansallislauluksi sen itsenäistyessä Italiasta vuonna 1951. Muammar Gaddafin syrjäytettyä maata hallinneen kuningas Idris I:n vuonna 1968 maan uudeksi kansallislauluksi valittiin vuonna 1969 egyptiläinen marssi Allahu Akbar. Vuoden 2011 levottomuuksien jälkeen maata hallitseva siirtymäajan kansallinen neuvosto otti uudelleen käyttöön maan aikaisemman kansallislaulun. ==Laulun sanat== ===Arabiaksi=== يا بلادي بجهادي وجلادي ادفعي كيد الأعادي و العوادي واسلمي اسلمي طول المدي إننا نحن الفدا ليبيا ليبيا ليبيا يا بلادي أنت ميراث الجدود لارعى الله يداً تمتد لك فاسلمي، إنا -على الدهر- جنود لا نبالي إن سلمت من هلك وخذي منا وثيقات العهود إننا يا ليبيا لن نخذلك لن نعود للقيود قد تحررنا وحررنا الوطن ليبيا ليبيا ليبيا جرّد الأجداد عزماً مرهفاً يوم ناداهم منادٍ للكفاح ثم ساروا يحملون المصحفا باليد الأولى، وبالأخرى سلاح فإذا في الكون دين وصفا وإذا العالم خير وصلاح فالخلود للجدود إنهم قد شرفوا هذا الوطن ليبيا ليبيا ليبيا يا ابن ليبيا، يا ابن آساد الشرى إننا للمجد والمجد والمجدُ لنا مذ سرونا حمد القوم السرى بارك الله لنا استقلالنا فابتغوا العلياء شأواً في الورى واستعدوا للوغى أشبالنا للغلاب يا شباب إنما الدنيا كفاح للوطن ليبيا ليبيا ليبيا ===Translitteraatio=== Ya Biladi Ya Biladi Bijihadi Wajiladi Idfa'i Kaydal A'adi Wal'awadi Waslami Islami Islami Islami Tulal Mada Innana Nahnul Fida Libya Libya Libya. Yabiladi Anti Mirathul Judud La Ra'allahu Yadan Tamtaddu Lak Faslami Inna 'Aladdahri Junud La Nubali In Salimti Man Halak Wakhudi Minna Wathiqatil 'Uhud Innana Ya Libya Lan Nakhdilak Lanna'ud Lil Quyud Qadd Taharrarna Waharrarnal Watan Libya Libya Libya. ===Käännös=== :Oi isänmaani! Taistelullani ja kärsivällisyydelläni :karkota vihollisesi, kelvottomat heittiöt, :ja elä! :Elä halki vastoinkäymisten, me olemme sinun vaalijasi, :Libya, Libya, Libya! :Oi isänmaani! Sinä olet isoisien perintö. :Torjukoon Jumala jokaisen käden, joka nousee sinua vahingoittamaan. :Kun sinä säilyt elossa, emme välitä, vaikka kaatuisimme. :Sinun puolestasi rukoilemme hiljaa, :ettemme koskaan, oi Libya, olisi arvottomia sinua kohtaan. :Emme koskaan alistu kahleisiin, me olemme vapaat, :ja olemme vapauttaneet myös isänmaamme: :Libya, Libya, Libya! == Aiheesta muualla == * Libya, Libya, Libya – instrumentaaliversio * Libya, Libya, Libya – laulettu versio Luokka:Kansallislaulut Luokka:Libya
Cantor Fitzgerald

Cantor Fitzgerald L.P. on yhdysvaltalainen yritys, jonka toimialoja ovat muun muassa finanssipalvelut, joukkovelkakirjat ja investointipankkitoiminta. Yhtiön pääkonttori sijaitsee Midtown Manhattanilla, New Yorkissa. Cantor Fitzgeraldin pääkonttori sijaitsi aiemmin World Trade Centerin kaksoistornien Pohjoistornissa (1 WTC) Lower Manhattanilla kerroksissa 101-105. Yhtiö menetti yli kaksi kolmasosaa työntekijöistään, 658 ihmistä, syyskuun 11. päivän iskuissa vuonna 2001, mikä on eniten World Trade Centerissa toimineista yrityksistä. ==Lähteet== ==Aiheesta muualla== *Yhtiön virallinen sivusto *Cantor Families Memorial - Yhtiön syyskuun iskuissa kuolleiden muistosivusto *Cantor Relief Fund Luokka:Yhdysvaltalaiset finanssipalveluyhtiöt
Hawk-Eye

Hawk-Eye on suurnopeuskameroita hyödyntävä tietokonejärjestelmä, jota käytetään muun muassa tennis- ja krikettiotteluissa tuottamaan animoitu rekonstruktio pallon liikkeistä ja sitä käytetään kun halutaan tarkistaa, oliko pallo "sisällä" vai "ulkona". Pallon kulkua kentällä kuvataan useilla videokameroilla. Järjestelmä otettiin käyttöön ammattilaistenniksessä vuonna 2006. ==Lähteet== Luokka:Audiovisuaalinen tekniikka Luokka:Tennis Luokka:Kriketti
Washington Street (Manhattan)

Washington Street on pohjois–etelä-suunnassa kulkeva katu New Yorkissa. Kadun pohjoisin kohta alkaa 14. kadulta ja päättyy Hubert Streetiin. Kaupunginosat, joiden läpi katu kulkee, ovat Meatpacking District, West Village, SoHo ja Tribeca. Itä–länsi-suunnassa Washington Streetin läpi kulkevat kadut ovat pohjoisesta etelään Christopher Street, Houston Street ja Canal Street. 1940-lukuun saakka Washington Streetilla eli suuri joukko libanonilaisia ja syyrialaisia kristittyjä arabeja. Arabien asuttamaa aluetta kutsuttiin nimellä Little Syria. Arabien asuinalue kuitenkin purettiin 1950-luvulle mennessä Brooklyn–Battery-tunnelin rakennustöiden vuoksi, joka otettiin käyttöön vuonna 1950. == Lähteet == == Aiheesta muualla == Luokka:Manhattanin kadut
Fire and Water

Fire and Water on brittiläisen Free-yhtyeen 26. kesäkuuta 1970 julkaistu kolmas ja samalla menestynein albumi. Sillä on yhtyeen tunnettu kappale, singlehitti ”All Right Now”. Sekä kappale että albumi muodostuivat yhtyeen läpimurroiksi, ja molemmat nousivat Britanniassa listasijalle 2 kesällä 1970. Fire and Water menestyi myös Yhdysvalloissa yltäen ainoana Free-albumina Billboardin top 20:een. == Kappaleet == A-puoli # # # # B-puoli # * # # === Vuoden 2001 CD-version bonuskappaleet === # * # # # # # * == Kokoonpano == *Paul Rodgers – laulu *Paul Kossoff – kitara *Andy Fraser – bassokitara *Simon Kirke – rummut == Lähteet == Luokka:Brittiläiset rockalbumit Luokka:Vuoden 1970 albumit
Suomen Urheilukuninkuuskilpailut 1904

Suomen urheilukuninkuudesta kilpailtiin Helsingissä 23. - 24. heinäkuuta 1904. Aarne Nylenius onnistui ainoana kilpailijana saavuttamaan maisterin arvon kaikissa kymmenessä lajissa ja sen johdosta hänet kruunattiin urheilukuninkaaksi, vaikka Heikki Åhlman olikin pisteissä parempi. Jälkimmäinen jäi leuanvedossa 12:een, ja tämä pilasi muutoin loistavan sarjan. Pistemäärä laskettiin kahdeksan pakollisen lajin sijaluvuista, voittaja 1, toinen 2 jne... ==Lopputulokset== Lajit ja maisterin (kandidaatin) vaatimukset: 1. leuanveto 16 (12), 2. kieppi 5 (3), 3. 100 m 12,8 (13,6), 4. pituus 500 (440), 5. korkeus 135 (120), 6. kuula 9,00 (8,00), 7. keihäs 25,00 (21,25), 8. 1500 m 5.30,0 (5.50,0), 9. seiväs 220 (190) 10. hirrensyöksy 6 m (5 m), 11. kiekko 23,00 (20,00). Kursivoidut lajit sekä uinti olivat vaihtoehtoisia (kaksi neljästä). Heitot ja hypyt suoritettiin molemminpuolisesti ja rajat olivat kummallekin puolelle samat. Sija Nimi Seura 1 2 3 4 5 6 7 8 9 10 11 Pisteet Arne Nylenius Kotkan Into 16 7 12,4 10,38 275 19,72 67,40 5.10,6 - - 55,21 19 Heikki Åhlman Viipurin Reipas 12 9 12,4 11,13 285 20,90 70,35 5.34,2 550 - 53,42 18 Armas Pesonen Viipurin Reipas - 3 12,4 10,56 275 18,91 74,40 5.35,4 - - 51,00 30 Hjalmar Aarnio Kotkan Into - - 12,6 10,04 - 20,19 62,15 5.46,2 - 5,72 55,13 32 J. Lindgren Tempaus - 6 12,2 10,09 - 18,16 53,36 5.27,8 440 - 43,82 35 F. Tuominen Kotkan Into - 8 13,2 9,26 255 16,84 49,12 5.25,8 460 5,95 - 39 A. Hänninen Tuulos - 5 13,2 9,28 265 19,22 54,45 - - 5,90 - M. Suomi Helsinki 16 - - - 275 - - - - - - A. Ek Haminan Vesa - - 12,6 - 290 21,87 - - - - 59,01 Adolf Lindfors Porvoo - - 13,2 - 295 - - - - - 51,21 ==Lähteet== * 28.07.1904 Koitar no 83 * 25.07.1904 Helsingfors- Posten no 198 * 24.07.1904 Hufvudstadsbladet no 197 * 28.07.1904 Kotkan Uutiset no 60 Luokka:Vuoden 1904 urheilu Luokka:Helsingin urheilutapahtumat Luokka:Kalevan kisat
Greatest Hits (Petula Clark, 1986)

Greatest Hits on kokoelma-albumi laulaja Petula Clarkin levyttämistä menestyskappaleista. Kappaleet ovat vuosilta 1958–1971 ja niitä on albumilla 20. Alkuperäinen levy-yhtiö on Pye Records. Kokoelman on julkaissut BR Music vuonna 1986 lisenssillä, joka on saatu PRT-yhtiöltä Vip Recordsin kautta. C-kasetteja on valmistanut Duplicate-yhtiö Belgiassa. == Kappaleet == ; Sivu 1 # Downtown (Hatch) – 3:05 1964 # Romeo (Stolz / Kennedy / Brousolle) – 2:40 1961 # Sailor (Scharfenberger / Busch / West) – 2:57 1961 # Don't Give Up (Hatch / Trent) – 3:02 1968 # Kiss Me Goodbye (Reed / Mason) – 3:52 1968 # I Couldn't Live without Your Love (Hatch / Trent) – 2:50 1966 # A Sign of the Times (Hatch) – 2:53 1966 # Colour My World (Trent / Hatch) – 2:52 1966 # Round Every Corner (Hatch) – 2:43 1965 # Baby Lover (Merrell) – 2:23 1958 ; Sivu 2 # My Love (Hatch) – 2:40 1966 # This Is My Song (Chaplin) – 3:18 1967 # I Know a Place (Hatch) – 2:35 1965 # The Song of My Life (Jeannot / Harvey / Layari / Fishman) – 3:45 1971 # Don't Sleep in the Subway (Trent / Hatch) – 2:36 1967 # My Friend the Sea (Goodwin / Fishman) – 2:33 1961 # Happy Heart (Rae / Last) – 3:27 1969 # Call Me (Hatch) – 2:43 1965 # Windmills of Your Mind (M. Bergman / A. Bergman / M. Legrand) – 2:58 1969 # The Show Is Over (Petula Clark) – 2:43 1970 == Lähteet == * Petula Clark MC Greatest Hits (BR Music BRMC 55) 1986 Luokka:Vuoden 1986 kokoelma-albumit Luokka:Brittiläiset popalbumit Luokka:Iskelmäalbumit
This Is My Song

This Is My Song on Charles Chaplinin tekemä laulu. Se oli mukana Chaplinin ohjaamassa yhdysvaltalaisessa elokuvassa A Countess from Hong Kong eli Hongkongin kreivitär, jonka ensi-ilta oli vuonna 1967. Kappaleen levytti samana vuonna laulaja Petula Clark. Myöhempiä levyttäjiä on mm. Bobby Vinton. Juha Vainio kirjoitti lauluun suomenkieliset sanat, ja tämän käännöksen "Tämä on lauluni" levytti vuonna 1967 Matti Heinivaho. == Lähteet == * Lauantain toivotut levyt, YLE Radio 1, 30. huhtikuuta 2011 Luokka:Vuoden 1967 kappaleet
The Little Shoemaker

The Little Shoemaker on alun perin ranskalainen lastenlaulu ”Le Petite Cordonnier”, jonka englanninkieliset sanat on tehnyt John Turner. Heinäkuussa 1954 kappale nousi brittilistan kärkikymmenikköön Petula Clarkin laulamana ja oli korkeimmillaan sijalla seitsemän. Se oli samalla Clarkin ensimmäinen Top 10 -hitti. Levy-yhtiö oli Polygon Records. Saman kuukauden aikana kappale nousi Yhdysvaltain listan Top 10:een The Gaylords -trion esittämänä ja oli parhaimmillaan listakakkosena. Laulu esitettiin osaksi italiaksi. Levy-yhtiö oli Mercury Records. Koko 1950-luvun myyntitilastoissa kappale oli sijalla 149. Kappaleen levytti tuoreeltaan myös Alma Cogan. == Lähteet == * Luokka:Vuoden 1954 kappaleet Luokka:Brittiläiset musiikkikappaleet
Félix Kouadjo

Félix Kouadjo (1939 – 6. toukokuuta 2012) oli norsunluurannikkolainen roomalaiskatolinen piispa. Hänet vihittiin papiksi 16. maaliskuuta 1969 ja nimitettiin Bondoukoun hiippakunnan piispaksi 22. huhtikuuta 1996. Piispaksi vihkiminen seurasi 20. heinäkuuta. Pääkonsekraattorina toimi Laurent Akran Mandjo, jota avustivat Luigi Ventura ja Bernard Agré.Catholic-Hierarchy.org: Bishop Félix Kouadjo == Lähteet == Luokka:Norsunluurannikon roomalaiskatoliset piispat Luokka:Vuonna 1939 syntyneet Luokka:Vuonna 2012 kuolleet
Tommi Liimatainen

Tommi Tapio Liimatainen (s. 27. maaliskuuta 1977) on suomalainen manageri ja entisen levy-yhtiö Hype Recordsin entinen toimitusjohtaja. Liimatainen on pikkuveljensä Jonne Aaronin Negative-yhtyeen manageri. Hän on manageroinut myös toisen pikkuveljensä Ville Liimataisen luotsaamaa yhtyettä Flinchiä sekä muita suomalaisia bändejä, kuten Poisonblackiä ja So Called Planiä. Hän on myös Jann Wilden ex-manageri. Vuonna 2012 Tommi toimi laulajakykyjä etsivän Idols-televisioformaatin kuudennen kauden tuomarina yhdessä Laura Voutilaisen ja Jone Nikulan kanssa. Vuonna 2011 Liimataisen manageroitavaksi siirtyi myös iskelmälaulaja Katri Helena, joka vaihtoi edellisen managerinsa Lilja Kainulaisen Liimataiseen tehtyään vuonna 2010 levytyssopimuksen silloisen Hype Recordsin kanssa. Kesällä 2013 Liimatainen kertoi seurustelevansa Katri Helenan kanssa. IS:n mukaan he muuttivat avoliittoon 2024. ==Lähteet== Luokka:Suomalaiset musiikkivaikuttajat Luokka:Suomen Idols Luokka:Vuonna 1977 syntyneet Luokka:Elävät henkilöt
Poliisiylitarkastaja

Poliisiylitarkastaja (Poliisihallituksen päätös POL-2015-32, Liite 1) on Suomen poliisin virka. Viran tehtäviin kuuluu muun muassa laillisuusvalvonta. Sitä lähin alempi virka on apulaispoliisipäällikkö ja ylempi virka poliisipäällikkö. Helsingin poliisilaitoksen apulaispäällikkö on arvoltaan poliisiylitarkastaja. == Lähteet == Luokka:Suomen poliisitoimi
Michael Mulhall

Michael Mulhall (s. 25. helmikuuta 1962 Peterborough) on kanadalainen roomalaiskatolinen piispa. Hänet vihittiin papiksi Peterboroughin hiippakuntaan 2. heinäkuuta 1989 ja nimitettiin Pembroken hiippakunnan piispaksi 30. kesäkuuta 2007. Piispaksi vihkiminen seurasi 21. syyskuuta. Pääkonsekraattorina toimi Luigi Ventura, jota avustivat Terrence Thomas Prendergast ja Nicola de Angelis.Catholic-Hierarchy.org: Bishop Michael Mulhall == Lähteet == Luokka:Kanadalaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Paul-Émile Charbonneau

Paul-Émile Charbonneau (4. toukokuuta 1922 Sainte-Thérèse-de-Blainville – 21. toukokuuta 2014) oli kanadalainen roomalaiskatolinen piispa. Hänet vihittiin papiksi 31. toukokuuta 1947 ja nimitettiin Ottawan arkkihiippakunnan vihkipiispaksi sekä Thapsuksen titulaaripiispaksi 15. marraskuuta 1960. Piispaksi vihkiminen seurasi 18. tammikuuta 1961. Pääkonsekraattorina toimi Marie-Joseph Lemieux, jota avustivat William Joseph Smith ja Émilien Frenette.Catholic-Hierarchy.org: Bishop Paul-Émile Charbonneau Charbonneau sai 21. toukokuuta 1963 nimityksen Hullin hiippakunnan piispaksi, jona hän toimi, kunnes erosi tehtävistään 12. huhtikuuta 1973. Hän osallistui Vatikaanin toiseen kirkolliskokoukseen. == Lähteet == Luokka:Kanadalaiset papit Luokka:Katoliset piispat Luokka:Vuonna 1922 syntyneet Luokka:Vuonna 2014 kuolleet
Citroën Saxo

Citroën Saxo on Citroënin vuosina 1996–2003 valmistama pieni henkilöautomalli, joka korvasi Citroën AX:n. Sen lähes identtinen sisarmalli on Peugeot 106. Japanissa mallia myytiin nimellä Citroën Chanson. Saxon korvasivat Citroën C2 ja Citroën C3. Vuoden 2000 Euro NCAP -kolaritestistä Saxo sai tulokseksi kaksi tähteä viidestä. Bensiinimoottoreina olivat kahdeksanventtiiliset 1,0- (50 hv), 1,1- (60 hv), 1,4- (75 hv) ja 1,6-litraiset (88 hv) sekä 16-venttiilinen 1,6-litrainen (118 hv). Dieselmoottori oli vapaasti hengittävä 1,5 D (57 hv). 1,4-litraisen ja kahdeksanventtiilisen 1,6-litraisen yhteyteen oli valittavissa kolmeportainen automaattivaihteisto. Vuonna 2000 Saxo sai uudelleenmuotoillut ajovalot ja etusäleikön. 1,0-litrainen moottori poistui valikoimasta ja kahdeksanventtiilisen 1,6-litraisen teho nousi 98 hevosvoimaan, mutta sen yhteyteen ei enää ollut saatavana automaattivaihteistoa. == Lähteet == == Aiheesta muualla == Saxo Luokka:B-segmentin autot Luokka:1990-luvun autot Luokka:2000-vuosikymmenen autot
Émilien Frenette

Émilien Frenette (6. toukokuuta 1905 Montréal – 3. maaliskuuta 1983) oli kanadalainen roomalaiskatolinen piispa. Hänet vihittiin papiksi Montréalin arkkihiippakuntaan 30. toukokuuta 1931 ja nimitettiin Saint-Jérômen hiippakunnan piispaksi 5. heinäkuuta 1951. Piispaksi vihkiminen seurasi 12. syyskuuta. Pääkonsekraattorina toimi Ildebrando Antoniutti, jota avustivat Joseph-Conrad Chaumont ja Édouard Jetté.Catholic-Hierarchy.org: Bishop Émilien Frenette Frenette osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes erosi tehtävistään 11. kesäkuuta 1971. == Lähteet == Luokka:Kanadalaiset papit Luokka:Katoliset piispat Luokka:Vuonna 1905 syntyneet Luokka:Vuonna 1983 kuolleet
Mies kylmästä (elokuva)

Mies kylmästä (tai Vakoilija kylmästä, The Spy Who Came in from the Cold) on Martin Rittin ohjaama mustavalkoinen elokuva vuodelta 1965. Elokuva perustuu John le Carrén menestysromaaniin Mies kylmästä. Elokuvan pääosaa Alec Leamasia näyttelee Richard Burton, jonka roolisuoritusta on luonnehdittu lähes täydelliseksi.Timo Peltonen, Vakooja haluaa tasata tilit, Helsingin Sanomat 22.10.2011 sivu D 9 == Näyttelijät == == Palkinnot == * Bafta ** Richard Burton ** Tambi Larsen ** Oswald Morris ** Martin Ritt * British Society of Cinematographers: Oswald Morris * David: Richard Burton * Golden Globe: Oskar Werner * Laurel-palkinto (Golden Laurel): Richard Burton == Lähteet == == Aiheesta muualla == * Luokka:Vuoden 1965 brittiläiset elokuvat Luokka:Brittiläiset mustavalkoelokuvat Luokka:Brittiläiset jännityselokuvat Luokka:Brittiläiset romaaneihin perustuvat elokuvat
Édouard Jetté

Édouard Jetté (9. elokuuta 1898 – 30. tammikuuta 1988) oli kanadalainen roomalaiskatolinen piispa. Hänet vihittiin papiksi Jolietten hiippakuntaan 31. toukokuuta 1923 ja nimitettiin sen vihkipiispaksi sekä Tabaen titulaaripiispaksi 3. tammikuuta 1948. Piispaksi vihkiminen seurasi 14. huhtikuuta. Jetté erosi tehtävistään vihkipiispana 3. tammikuuta 1968 ja kuoli 20 vuotta myöhemmin.Catholic-Hierarchy.org: Bishop Édouard Jetté Jetté osallistui Vatikaanin toiseen kirkolliskokoukseen. == Lähteet == Luokka:Kanadalaiset papit Luokka:Katoliset piispat Luokka:Vuonna 1898 syntyneet Luokka:Vuonna 1988 kuolleet
Vital Massé

Vital Massé (s. 16. joulukuuta 1936) on kanadalainen roomalaiskatolinen piispa. Hänet vihittiin papiksi Jolietten hiippakuntaan 26. toukokuuta 1962 ja nimitettiin Saint-Jérômen hiippakunnan vihkipiispaksi sekä Giru Marcellin titulaaripiispaksi 20. lokakuuta 1993. Piispaksi vihkiminen seurasi 8. joulukuuta. Pääkonsekraattorina toimi Jean-Claude Turcotte, jota avustivat Gilles Lussier ja René Audet. Massé sai 8. syyskuuta 2001 nimityksen Mont- Laurierin hiippakunnan piispaksi. == Lähteet == Luokka:Kanadalaiset papit Luokka:Katoliset piispat Luokka:Vuonna 1936 syntyneet Luokka:Elävät henkilöt
Cummins

Cummins Inc. on yhdysvaltalainen dieselmoottoreita valmistava yritys, jonka valikoimiin kuuluu muun muassa teollisuus- (työkoneet, rekat ym.), maatalous-, kaivos- ja louhos- sekä merimoottoreita. Cummins on listattu New Yorkin pörssiin. Yrityksen kotipaikka on Columbus Indianan osavaltiossa. Yrityksen liikevaihto oli 13,2 miljardia Yhdysvaltain dollaria vuonna 2010. Työntekijöitä on noin 40 000, joista 17 000 Yhdysvalloissa. Suomessa Cumminsin dieselmoottoreita myy ja markkinoi Machinery Oy, joka on ollut Cumminsin valtuutettu maahantuoja jo vuodesta 1964 saakka. Varavoimageneraattoreiden osalta Cumminsin maahantuojana on toiminut kW-set Oy vuodesta 2007 lähtien. Cummins oli vuonna 2012 maailman 20. suurin autoteollisuuden osatoimittajayritys.Top 100 global OEM parts suppliers – Ranked on 2012 global OEM automotive parts sales, Autonews. Viitattu 4.10.2016. == Päästöhuijaus == Tammikuussa 2024 uutisoitiin, että yhtiölle on määrätty lähes kahden miljardin dollarin sakot. Syynä on Cumminsin moottoreihin asennettu ohjelmisto, joka salli auton päästä läpi päästötestistä vaikka sen päästöt normaalikäytössä ovat suuremmat. Huijausohjelmisto on asennettu yli avolava-autossa, jotka ovat Ram 2500 ja Ram 3500 -malleja ja valmistettu vuosina 2013-2019. Lakikanteen nosti Yhdysvaltain oikeusministeriö, jonka mukaan se on löytänyt vastaavan ohjelmiston koskevan myös kappaletta ajoneuvoja, jotka on valmistettu vuosina 2019-2023. Cumminsin on kutsuttava takaisin ja korjattava ajoneuvot, pidennettävä takuuta, rahoitettava ja kehitettävä keinoja typen oksidien vähentämiseen moottorien päästöistä sekä otettava käyttöön menetelmät, jotka estävät huijaamisen tulevaisuudessa. ==Lähteet== == Aiheesta muualla == Luokka:Yhdysvaltalaiset teollisuusyritykset Luokka:Moottorivalmistajat Luokka:Yhdysvaltalaiset pörssiyhtiöt
Ritesh Deshmukh

Ritesh Deshmukh (s. 17. joulukuuta 1978 Latur, Maharashtra, Intia) on intialainen elokuvanäyttelijä ja -tuottaja. Hän on poliitikko Vilasrao Deshmukhin poika ja koulutukseltaan arkkitehti. Deshmukh teki elokuvadebyyttinsä tulevan vaimonsa Genelia D’Souzan kanssa elokuvassa Tujhe Meri Kasam (2003). Hänen ensimmäinen menestyselokuvansa oli Masti (2004). Myöhemmin hän on näytellyt menestyneissä elokuvissa kuten Heyy Babyy, Dhamaal (2007), Housefull (2010), Double Dhamaal (2011), Tere Naal Love Ho Gaya, Housefull 2 (2012) ja Grand Masti (2013). == Yksityiselämä == Deshmukhin ja näyttelijä Genelia D’Souzan seurustelusta huhuttiin vuosia, vaikka kumpikaan ei myöntänyt asiaa ennen vuotta 2011. He menivät naimisiin 3. helmikuuta 2012. Parilla on kaksi poikaa (s. 2014 ja 2016). == Filmografia == Vuosi Elokuva Rooli Muuta 2003 Tujhe Meri Kasam Rishi Out of Control Jaswinder 2004 Masti Amar Bardaasht Anuj Naach Diwakar 2005 Kya Kool Hai Hum Karan Mr Ya Miss Shekhar Home Delivery: Aapko... Ghar Tak Juhlija Bluffmaster! Dittu/Arjun 2006 Apna Sapna Money Money Kishan Darna Zaroori Hai Student Malamaal Weekly Kanhayia Fight Club: Members Only Somil 2007 Namastey London Bobby Bedi Cash Lucky Heyy Babyy Tanmay Joglekar/Eddy Teddy Dhamaal Deshbandhu Roy Om Shanti Om Itsenään Erikoisesiintyminen laulussa ”Deewangi Deewangi” 2008 Aao Wish Karein Bonny De Taali Paglu/Paresh Chamku Arjun 2009 Do Knot Disturb Govardhan Aladin Aladin Chatterji Kal Kissne Dekha Kali Charan 2010 Rann Purab Shastri Jaane Kahan Se Aayi Hai Rajesh Parekh Housefull Bob 2011 F.A.L.T.U. Bajirao Double Dhamaal Roy Love Breakups Zindagi Kunal 2012 Tere Naal Love Ho Gaya Viren Housefull 2 Jwala/Jolly Kyaa Super Kool Hai Hum Sid 2013 Himmatwala Ravi Grand Masti Amar 2014 Humshakals Kumar Ek Villain Rakesh Mahadkar Lai Bhaari Mauli/Abhay ”Prince” Singh Nimbalkar Marathinkielinen elokuva Entertainment Saral Mondal 2015 Bangistan Hafeez Bin Ali/Ishwarchand Sharma 2016 Kyaa Kool Hain Hum 3 Satya Nash Mastizaade Beep/Orgasm Baba Housefull 3 Teddy Great Grand Masti Amar Saxena Banjo Taraat 2017 Bank Chor Champak 2018 Welcome to New York Riteish Mauli Mauli Sarjerao Deshmukh Marathinkielinen elokuva 2019 Total Dhamaal Lallan Dream Girl Itsenään Erikoisesiintyminen laulussa ”Dhagala Lagali” Housefull 4 Bangdu Maharaj/Roy Marjaavaan Vishnu Shetty 2020 Baaghi 3 Vikram Chaturvedi == Palkinnot == Vuosi Palkinto Kategoria Elokuva Tulos 2005 Star Screen Awards Paras koominen rooli Masti Zee Cine Awards Paras koominen rooli Masti 2006 Stardust Awards Paras miessivuosa Kyaa Kool Hai Hum Zee Cine Awards Paras koominen rooli Bluffmaster! 2008 Zee Cine Awards Vuoden viihdyttäjä – 2011 International Indian Film Academy Awards Paras koominen rooli Housefull 2012 International Indian Film Academy Awards Paras koominen rooli Double Dhamaal 2014 National Film Awards Erikoispalkinto raadilta Yellow International Indian Film Academy Awards Paras koominen rooli Grand Masti 2015 Star Guild Awards Paras negatiivinen rooli Ek Villain Filmfare Awards Paras miessivuosa Ek Villain == Lähteet == == Aiheesta muualla == * Luokka:Intialaiset näyttelijät Luokka:Vuonna 1978 syntyneet Luokka:Elävät henkilöt
Martti Kuuskoski

Martti Kuuskoski (6. kesäkuuta 1917 Pyhtää – 18. lokakuuta 2011 Porvoo) oli suomalainen näyttelijä ja taiteilija.Korhonen, Risto: Fauni-peikkojen isä toi teemapuistot Suomeen. Helsingin Sanomat 22.10.2011, s. C 8. Kuuskoski näytteli Turun kaupunginteatterissa ja Tampereen Työväen Teatterissa, jossa hänen merkittävintä aikaansa oli vuodet 1949–1951 Eino Salmelaisen vuosina. Hän näytteli operettien hurmurirooleissa, muun muassa Viktorian husaarissa 150 kertaa. Taiteellisesti merkittävämpiä olivat kuitenkin Hamletin Laertes ja Seitsemän veljeksen Juhani. Kuuskoski näytteli myös parissa elokuvassa. Ne olivat Sysmäläinen (1938) ja Pitkäjärveläiset (1951). Näyttelijänura päättyi kun Kuuskoski ryhtyi 1950-luvulla taiteilijaksi ja perusti silloisen vaimonsa Helena Kuuskosken kanssa Atelier Faunin, joka teki Fauni-peikkoja ja Tove Janssonin muumien pohjalta muumihahmoja. Fauneja esiintyi sittemmin sarjakuvissa, lyhytelokuvissa, tekstiileissä ja kirjoissa. Järvenpään Peikkometsä oli ideoitu Faunin pohjalta, samoin Mallasjuoman Peikkolimsa. Nuutajärven laseissakin Fauni esiintyi. Yrityksen palveluksessa oli enimmillään 150 työntekijää, mutta se lopetti toimintansa 1970-luvulla. Sittemmin Kuuskoski muutti Suomusjärvelle, jossa hän jatkoi hahmojen tekoa toisen vaimonsa kanssa. 1980 hän perusti Jämsään Peikkopuiston, jossa toimi Peikkoteatteri. Kuuskoski asui viimeiset vuotensa Loviisassa. ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1917 syntyneet Luokka:Vuonna 2011 kuolleet
Bergen (täsmennyssivu)

Bergen voi tarkoittaa seuraavia: == Paikkoja == * Bergen, Norjan toiseksi suurin kaupunki * Bergenin piirikunta, piirikunta New Jerseyssä Yhdysvalloissa * Bergen-Belsenin keskitysleiri, keskitysleiri Ala-Saksissa toisen maailmansodan aikana * Mons (holl. ja saks. Bergen), kaupunki Belgiassa * Vita Bergen, puisto Tukholmassa ===Alankomaat=== * Bergen (Limburg), kunta Limburgissa * Bergen (Pohjois-Hollanti), kunta Pohjois-Hollannissa * Bergen op Zoom, kunta Pohjois-Brabantissa ===Saksa=== * Bergen an der Dumme, kunta Lüchow-Dannenbergin piirikunnassa Ala-Saksissa * Bergen auf Rügen, kaupunki Mecklenburg-Etu-Pommerissa * Bergen (bei Kirn), kunta Rheinland-Pfalzissa * Bergen (Chiemgau), kunta Traunsteinin piirikunnassa Baijerissa * Bergen (Cellen piirikunta), kaupunki Cellen piirikunnassa Ala-Saksissa * Bergen (Mittelfranken), kunta Weißenburg-Gunzenhausenin piirikunnassa Baijerissa * Bergen (Vogtland), kunta Saksissa == Henkilöitä == * Bob Bergen (s. 1964), yhdysvaltalainen ääninäyttelijä * Candice Bergen (s. 1946), yhdysvaltalainen näyttelijä * Carl von Bergen (1838–1897), ruotsalainen kirjailija ja luennoitsija * Edgar Bergen (1903–1978), yhdysvaltalainen näyttelijä, koomikko ja vatsastapuhuja * Norman Bergen (s. 1945), yhdysvaltalainen muusikko ja säveltäjä * Polly Bergen (1930–2014), yhdysvaltalainen näyttelijä * Steve von Bergen (s. 1983), sveitsiläinen jalkapalloilija == Laivoja == * Norjan laivaston aluksia: ** KNM Bergen (sluuppi), sluuppi, valmistettu 1840-1845 ** KNM Bergen (D304), Bergen-luokan hävittäjä, käytössä 1946-1967 ** KNM Bergen (F301), Oslo-luokan fregatti, käytössä 1967-2005 == Muuta == * Bergen Group, norjalainen meriteollisuuskonserni
Amico Panici

Amico Panici (1599? – 16. lokakuuta 1661) oli italialainen roomalaiskatolinen piispa. Hänet nimitettiin Sarsinan hiippakunnan piispaksi 24. marraskuuta 1632. Piispaksi konsekroinnin suoritti 30. marraskuuta Antonio Marcello Barberini, jota avustivat Benedetto Landi ja Angelo Castellari.Catholic- Hierarchy.org: Bishop Amico Panici 4\. joulukuuta 1634 Panici sai nimityksen Recanati-Loreton hiippakunnan piispaksi. Hän kuoli 62-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1599 syntyneet Luokka:Vuonna 1661 kuolleet
Arturo Aiello

Arturo Aiello (s. 14. toukokuuta 1955) on italialainen roomalaiskatolinen piispa. Hänet vihki papiksi Antonio Zama 7. heinäkuuta 1979, ja hänet nimitettiin Teano-Calvin hiippakunnan piispaksi 13. toukokuuta 2006. Piispaksi vihkiminen seurasi 30. kesäkuuta. Pääkonsekraattorina toimi Giovanni Battista Re, jota avustivat Michele Giordano ja Felice Cece.Catholic-Hierarchy.org: Bishop Arturo Aiello == Lähteet == Luokka:Italialaiset katoliset piispat Luokka:Vuonna 1955 syntyneet Luokka:Elävät henkilöt
Felice Cece

Felice Cece (26. maaliskuuta 1936 – 12. toukokuuta 2020Archbishop Felice Cece) oli italialainen roomalaiskatolinen arkkipiispa. Hänet vihittiin papiksi 5. heinäkuuta 1959 ja nimitettiin Calvi e Teanon hiippakunnan piispaksi 17. elokuuta 1984. Piispaksi vihkiminen seurasi 20. lokakuuta. Pääkonsekraattorina toimi Bernardin Gantin, jota avustivat Giuseppe Costanzo ja Matteo Guido Sperandeo.Catholic-Hierarchy.org: Archbishop Felice Cece Cecen johtama hiippakunta nimettiin 30. syyskuuta 1986 uudelleen Teano-Calviksi.Catholic- Hierarchy.org: Diocese of Teano-Calvi Cece sai 8. helmikuuta 1989 nimityksen Sorrento-Castellammare di Stabian arkkihiippakunnan arkkipiispaksi. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1936 syntyneet Luokka:Vuonna 2020 kuolleet
Suunnittelutoimintatutkimus

Suunnittelutoimintatutkimus (Action Design Research, ADR) on tietojärjestelmätieteessä kehitetty tutkimusmenetelmä. ADR:ssä yhdistyy suunnittelututkimuksen (design research) tavoite kehittää IT-artefakti, yleensä tietokoneohjelma, ja toimintatutkimuksen tavoite tehdä interventio organisaation tarpeiden mukaisesti. ADR on suhteellisen tuore tutkimusmenetelmä. Se esiteltiin tietojärjestelmätieteen ykköslehdessä MIS Quarterlyssä kevään 2011 numerossa.Aisel.aisnet.org, viitattu 22.10.2010 Artikkelin tekijät ovat Maung K. Sein Agderin yliopistosta, Ola Henfridsson Viktoria Institutesta, Sandeep Purao Pennsylvania State Universitystä, Matti Rossi Aalto-yliopistosta ja Rikard Lindgren Göteborgin IT-yliopistosta. ==Lähteet== Luokka:Tutkimus Luokka:Tietojärjestelmätiede
Anne Keothavong

Anne Keothavong (s. 16. syyskuuta 1983 Lontoo, Englanti) on brittiläinen tennispelaaja. Parhaimmillaan hän oli kaksinpelissä WTA-listan sijalla 48 helmikuussa 2009. Hän voitti urallaan 20 ITF-turnausta kaksinpelissä ja kahdeksan turnausta nelinpelissä. Grand Slam -turnauksissa Keothavong pääsi parhaimmillaan kolmannelle kierrokselle Yhdysvaltain avoimissa 2008. Hän voitti turnauksen toisella kierroksella Francesca Schiavonen, mutta hävisi kolmannella kierroksella viidenneksi sijoitetulle Jelena Dementjevalle. Keothavongin läpimurtokausi oli 2009, jolloin hän pääsi kolmessa eri WTA- turnauksessa välieriin. Samana vuonna hänestä tuli ensimmäinen brittiläinen maailmanlistan top 50:ssä vuoden 1993 jälkeen. Hänen kautensa päättyi kuitenkin heinäkuun lopussa loukkaantumisen vuoksi. Hän palasi myöhemmin kentille ja nousi takaisin top 100:n joukkoon, mutta vuosi 2013 sujui häneltä huonosti, ja hän ilmoitti uransa lopettamisesta heinäkuussa 2013. == Lähteet == == Aiheesta muualla == * Luokka:Brittiläiset tennispelaajat Luokka:Vuonna 1983 syntyneet Luokka:Elävät henkilöt
Alona Tal

Alona Tal (s. 20. lokakuuta 1983) on israelilainen näyttelijä, joka tunnetaan rooleistaan televisiosarjoissa Veronica Mars ja Supernatural. ==Ura== Alona Tal aloitti uransa esiintyen lasten musiikkivideolla esittäen demoni Mashefulaa. Ensimmäistä päärooliaan hän esitti israelilaisessa elokuvassa Lihiyot Kochav () vuonna 2003. Sen jälkeen hänelle tarjottiin kahta televisioroolia, saippuasarjassa Tzimerim ja komediasarjassa HaPijamot. Viimeksi mainitussa hän näytteli pääroolia kolmen vuoden ajan. Vuosina 2004–2005 Tal vieraili myös yhdysvaltalaisessa draamasarjassa Veronica Mars kymmenen jakson ajan. Näiden roolien jälkeen hän esiintyi muiden muassa sarjoissa C.S.I., Todistettavasti syyllinen ja Seitsemäs taivas. Vuonna 2006 Tal sai roolin Jo Harvellena televisiosarjassa Supernatural. Hän esiintyi sarjan toisella kaudella viiden jakson ajan ja palasi rooliinsa viidennellä kaudella kahdeksi jaksoksi. Vuonna 2011 hän teki toistaiseksi viimeisen esiintymisensä sarjassa. Näyttelemisensä lisäksi Tal on äänittänyt kappaleita räppäri Subliminalin kanssa. Luokka:Israelilaiset näyttelijät Luokka:Vuonna 1983 syntyneet Luokka:Elävät henkilöt
Heinolan Palloilijat -47

Heinolan Palloilijat -47 (HP-47) on vuonna 1947 perustettu heinolalainen jalkapalloseura. HP-47 on pelannut jalkapalloa parhaimmillaan II divisioonassa kaudella 1976. Jalkapallon lisäksi HP-47 on kilpaillut ainakin jääkiekossa ja pesäpallossa. Jääkiekossa seura voitti maakuntasarjan vuonna 1954 ja pelasi sittemmin 1960-luvun lopulle asti useita kausia tuolloin toiseksi korkeimmalla sarjatasolla Suomensarjassa. Vuonna 1969 kaupunkiin perustettiin jääkiekon erikoisseura Peliitat. Pesäpalloa HP-47 pelasi Suomensarjassa kaudella 1949. == Kausi 2023 == Kausi 2023 oli heinolalaisten toinen kausi miesten kutosessa miesten joukkueen ”uudelleentulemisen” jälkeen. Kausi sujui erinomaisesti, sillä heinolalaiset voittivat oman lohkonsa ja nousevat kaudeksi 2024 miesten vitoseen. 2023 kauden lopulla oli 10 voittoa, 4 tasapeliä ja 2 tappiota. Parhaana maalintekijänä luottomies Seyawash ”sisu” Masudi, joka iski 15 peliin 17 täysosumaa. Kaudella 2023 seuran miesten edustusjoukkue pelaa Etelän Kutosta. Miesten joukkue perustettiin lähes kymmenen vuoden tauon jälkeen kaudeksi 2022. Joukkue koostuu 2021 vuoden B-juniori joukkueesta, sekä vanhoista HP-47 legendoista. Kaudella 2022 sijoitus etelän kutosessa oli 5. Kolmannen sijan nousukarsinta paikasta jäätiin harmittavasti vain yhden pisteen päähän. == Kausi 2024 == Kauden 2023 peliesitykset toivat nousun vitoseen. Kausi meni odotusten mukaan ja joukkue säilytti sarjapaikkansa. Lopullinen sijoitus oli seitsemäs. Heinolan paikalliskamppailut herätettiin henkiin, kun "Heinolan Herruudesta" päästiin pelaamaan kahteen otteeseen Union Plaanin kakkosjoukkuetta Plaani/17 vastaan. Molemmat ottelut päättyivät HP-47:n voittoihin. Katsojia ensimmäisessä kohtaamisessa oli noin 250 ja toisessa noin 140. Kauden 2023 tapaan joukkueen sisäisen maalipörssin vei Seyawash Masudi, 17 peliä, 18 maalia. == Lähteet == == Aiheesta muualla == * Heinolan Palloilijat-47 ry * Seuran 1950-luvun pelipaita Suomen Jääkiekkomuseon näyttelyssä Luokka:Heinolalaiset urheiluseurat Luokka:Entiset pesäpalloseurat Luokka:Suomalaiset jalkapalloseurat Luokka:Suomalaiset jääkiekkoseurat Luokka:Vuonna 1947 perustetut urheiluseurat
Zilla

Zilla on yhdysvaltalainen versio Godzillasta. Aluksi siitä käytettiin nimitystä American Godzilla (suom. amerikkalainen Godzilla), mutta fanit päättivät nimetä sen lyhyemmin Zillaksi. Zilla esiintyi ensimmäisen kerran vuoden 1998 elokuvassa Godzilla, jossa se kuoriutuu merileguaanin munasta ja kasvaa ydinräjähdyksen seurauksena valtavaksi hirviöksi. Zilla rantautuu New Yorkiin, missä se ehtii munia ennen joutumistaan tuhotuksi ohjuksilla. Kuoriutuneet poikaset onnistutaan räjäyttämään, mutta yksi muna jää tuhoutumatta. Zilla on alkuperäistä japanilaista Godzillaa pienikokoisempi sekä haavoittuvaisempi: siinä missä alkuperäinen Godzilla on tuhoutumaton, Zilla kyettiin surmaamaan ohjuksilla. Zilla on nopealiikkeisempi ja kykenee syöksemään tulta. Zilla muistuttaa enemmän dinosaurusta kuin japanilainen Godzilla. Zilla tekee myös lyhyen cameoroolin elokuvassa Godzilla: Final Wars, jossa se yrittää hyökätä Godzillan kimppuun, mutta joutuu kuitenkin kukistetuksi lyhyessä taistelussa. Luokka:Elokuvahahmot Luokka:Godzilla Luokka:Kuvitteelliset matelijat
Benedetto Landi

Benedetto Landi (1578? Velletri – 1638) oli italialainen roomalaiskatolinen piispa. Hänet nimitettiin Fossombronen hiippakunnan piispaksi 5. kesäkuuta 1628, ja hän toimi tässä virassa, kunnes erosi tehtävistään 15. marraskuuta 1632.Catholic-Hierarchy.org: Bishop Benedetto Landi == Lähteet == Luokka:Italialaiset piispat Luokka:Katoliset piispat Luokka:Vuonna 1578 syntyneet Luokka:Vuonna 1638 kuolleet
Jaakko Salonoja

Jaakko Salonoja (19. helmikuuta 1933 ViipuriSalonojan kolmevarttiset Karjalainen (arkistoitu 31.3.2008) – 28. maaliskuuta 2020 Salo) oli suomalainen radiojuontaja, joka toimi Yleisradion Radio 1:n viihdeohjelmien päällikkönä 1980–1993. Salonoja toimi juontajana Puhelinlangat laulaa -ohjelmassa, myös eläkkeelle jäätyään. Salonoja kirjoitti ylioppilaaksi Joensuun lyseosta ja valmistui ekonomiksi 1965. Opiskeluaikanaan Salonoja toimi Helsingin kauppakorkeakoulun ylioppilaskunnan isäntänä. Hänen työpaikkojaan olivat Stockmann, Amer-Tupakka, Erva-Latvala ja Rettig. Vuonna 1980 Salonoja seurasi Ylen Radio 1:n viihdeosaston päällikkönä eläkkeelle jäänyttä Sauvo Puhtilaa. Radioajaltaan hänet muistetaan erityisesti yhteistyöstään Raimo Lintuniemen kanssa. Salonoja ja Lintuniemi juonsivat muun muassa Jouluhaloo-puhelintoivekonserttia Yleisradiossa 20 vuoden ajan. Salonojalle myönnettiin Pro Carelia -ansiomerkki vuonna 2001 ja kamarineuvoksen arvonimi vuonna 2012. Salonoja toimi juontajana useissa tilaisuuksissa, kuten jatkosodan (1941–1944) aikaisia asemiesiltoja muistuttaneilla kiertueilla 2002–2005. == Lähteet == Luokka:Suomalaiset radiotoimittajat Luokka:Vuonna 1933 syntyneet Luokka:Vuonna 2020 kuolleet
Serket

Serket (myös Serqet tai Selkis, "Se joka saa kurkun hengittämään"Wilkinson 2003, s.234) oli muinaisessa Egyptissä skorpionijumalatar, jonka ensisijainen tehtävä oli suojella vainajia.Wilkinson 2003, s.233–234 Serketin palvonta juontuu ainakin 1. dynastian aikaan, ja Vanhan valtakunnan pyramiditeksteistä lähtien hänet mainitaan kuolleen faaraon suojelijaksi muiden jumalatarten seurassa.Wilkinson 2003, s.233 Serketiä lähestyttiin usein skorpioninpiston parantamiseksi. Egyptiläisessä mytologiassa Serket esiintyykin yhdessä Neftyksen kanssa suojelemassa vastasyntynyttä Horus-jumalaa, kun tätä on pistetty. Serket kuvattiin yleensä naiseksi, jolla on päänsä päällä häntänsä kohottanut skorpioni.Wilkinson 2003, s.235 Serket saatettiin kuvata myös krokotiili- tai leijonapäisenä, kobrana tai leijonana. ==Katso myös== *Luettelo muinaisen Egyptin jumalista ==Lähteet== * ===Viitteet=== Luokka:Egyptiläiset jumalattaretLuokka:Muinaisen Egyptin jumalat
Gammaproteobacteria

Gammaproteobacteria eli gammaproteobakteerit on bakteerien tieteellisen luokittelun luokka. Luokkaan kuuluu joitakin lääketieteellisesti, ekologisesti ja tieteellisesti tärkeitä bakteeriryhmiä, kuten enterobakteeirt (Enterobacteriales), joista tunnetuin lienee kolibakteeri. Myös salmonellat kuuluvat tähän bakteeriluokkaan. Kuten kaikki proteobakteerit, myös gammaproteobakteerit ovat gramnegatiivisia. Luokkaan kuuluu myös monia merkittäviä keuhkokuumetta aiheuttavia bakteereja. == Lähteet == *Medical Subject Headings: Gammaproteobacteria == Aiheesta muualla == *Laji.fi: Gammaproteobacteria *National Center for Biotechnology Information (NCBI): Gammaproteobacteria, taxonomy Luokka:Gramnegatiiviset bakteerit Luokka:Proteobacteria
Sormiahvenet

Sormiahvenet (Cheilodactylidae) tai naamioahvenet on ahvenkaloihin kuuluva kalaheimo. Heimon lajeja tavataan pääosin trooppisita vesistä. __notoc__ ==Taksonomia== Sormiahventen heimoon kuuluu lähteestä riippuen 18-25 lajia. Sukuja heimossa on noin 5 ja sukujako on osittain epäselvä. Muun muassa Chris Burridge luokittelee aikaisemmin suvun Cheilodactylus alasukuna pidetyn Goniistius-taksonin omaksi suvukseen. Hän on esitänyt myös kahden lajin palettinaamioahvenen (Cheilodactylus/Goniistius ephippium) ja punanaamioahvenen (Cheilodactylus/Goniistius fuscus) siirtämistä sukuun Morwong. Sormiahventen ja marmoriahventen (Aplodactylidae) ja trumpettiahventen (Latridae) väliset sukulaisuussuhteet ovat myös epäselvät. ==Anatomia== Sormiahvenet ovat kooltaan noin 45-100 cm:ä pitkiä kaloja. Ruumis on korkea varsinkin etuosastaan ja mataloituu pyrstöä kohden. Selkäevä on pitkä ja erityisesti etuosastaan piikikäs. Myös rintaevissä on 4-7 pidempää piikkiä. Pyrstöevä on monilla naamioahvenilla haarautunut. Huulet ovat lajeilla melko paksut. Sormiahventen suomut ovat pienikokoiset, pohjaväriltään kalat ovat vaaleita ja niitä kuvioivat usein tummat pysty- tai vinoviirut. ==Levinneisyys ja elintavat== Sormiahvenlajeja tavataan lämpimistä meristä, muun muassa Afrikan rannikolta eteläiseltä Atlantilta, Tyyneltämereltä Kiinan ja Japnin saaristolta, Havaijin rannikolta ja Uuden-Seelannin ja Australian läheisyydestä, sekä Intian valtamereltä. Kalat elävät usein lähellä pohjaa. niiden ravintoa ovat pienet selkärangattomat eläimet. Päivisin sormiahvenet ovat aktiivisia, öisin ne piileskelevät koloissa. Monet lajeista ovat hyvänmakuisia ja niitä kalastetaan myös ihmisravinnoksi. == Lajeja == * kyrmynaamioahven (Cheilodactylus gibbosus) * harakkanaamioahven (Cheilodactylus nigripes) * raitanaamioahven (Cheilodactylus rubrolabiatus) * perunnaamioahven (Cheilodactylus variegatus) * kiiltonaamioahven (Chirodactylus brachydactylus) * soukkanaamioahven (Dactylophora nigricans) * palettinaamioahven (Goniistius ephippium) * punanaamioahven (Goniistius fuscus) * tummapyrstönaamioahven (Goniistius plessisi) * tiikerinaamioahven (Goniistius spectabilis) * töyhtönaamioahven (Goniistius vestitus) * vyönaamioahven (Goniistius vittatus) * seepranaamioahven (Goniistius zonatus) * amerikannaamioahven (Nemadactylus bergi) * oliivinaamioahven (Nemadactylus douglasii) * sininaamioahven (Nemadactylus macropterus) * sinijuovanaamioahven (Nemadactylus valenciennesi) ==Lähteet== Luokka:Aurinkoahvenkalat
Betaproteobacteria

Betaproteobacteria eli betaproteobakteerit on bakteerien tieteellisen luokittelun luokka. Betaproteobakteerit vaikuttavat usein typensidontaan monissa kasveissa, ja niitä löytyykin usein esimerkiksi vesi- ja maaperänäytteistä. Kuten kaikki proteobakteerit, myös betaproteobakteerit ovat gramnegatiivisia. == Lähteet == *Medical Subject Headings: Betaproteobacteria == Aiheesta muualla == *Laji.fi: Betaproteobacteria *Finto: Beeta- proteobakteerit (Betaproteobacteria) *National Center for Biotechnology Information (NCBI): Betaproteobacteria, taxonomy *UniProt, Taxonomy: Betaproteobacteria Luokka:Gramnegatiiviset bakteerit Luokka:Proteobacteria
Adolfo Binni

Adolfo Binni (3. syyskuuta 1902 – 7. tammikuuta 1971) oli italialainen roomalaiskatolinen piispa. Hänet vihittiin papiksi 15. heinäkuuta 1926 ja nimitettiin Nolan hiippakunnan piispaksi 14. helmikuuta 1952. Piispaksi vihkiminen seurasi 19. maaliskuuta. Binni osallistui Vatikaanin toiseen kirkolliskokoukseen. Hän kuoli 68-vuotiaana virassa.Catholic-Hierarchy.org: Bishop Adolfo Binni == Lähteet == Luokka:Italialaiset piispat Luokka:Katoliset piispat Luokka:Vuonna 1902 syntyneet Luokka:Vuonna 1971 kuolleet
Attilio Amalteo

Attilio Amalteo (1545 – 25. toukokuuta 1633) oli roomalaiskatolinen arkkipiispa. Hänet nimitettiin vuonna 1606 apostoliseksi nuntiukseksi Saksaan ja Athenaen titulaariarkkipiispaksi. Hän erosi tehtävistään apostolisena nuntiuksena huhtikuussa 1610 ja jatkoi titulaariarkkipiispana kuolemaansa saakka. == Lähteet == Luokka:Italialaiset katoliset arkkipiispat Luokka:Pyhän istuimen diplomaatit Luokka:Vuonna 1545 syntyneet Luokka:Vuonna 1633 kuolleet
Acidithiobacillales

Acidithiobacillales on bakteerien tieteellisen luokittelun suhteellisen uusi lahko. Sillä on vain kaksi heimoa, Acidthiobacillaceae ja Thermithiobacillaceae, jotka luokiteltiin ennen Hydrogenophilaceae -lahkon betaproteobakteereiksi. == Aiheesta muualla == *UniProt, Taxonomy: Acidithiobacillales *National Center for Biotechnology Information (NCBI): Acidithiobacillales, taxonomy Luokka:Gramnegatiiviset bakteerit Luokka:Proteobacteria
Theodor Riphaen

Theodor Riphaen (1577 – 14. tammikuuta 1616) oli saksalainen roomalaiskatolinen piispa. Hänet nimitettiin Kölnin arkkihiippakunnan vihkipiispaksi ja Cyrenen titulaaripiispaksi 30. elokuuta 1606. Piispaksi vihkiminen suoritettiin 13. maaliskuuta 1607; pääkonsekraattorina toimi Attilio Amalteo.Catholic-Hierarchy.org: Bishop Theodor Riphaen == Lähteet == Luokka:Saksalaiset papit Luokka:Katoliset piispat Luokka:Vuonna 1577 syntyneet Luokka:Vuonna 1616 kuolleet
Justin Kientega

Justin Kientega (s. 7. heinäkuuta 1959) on burkinalainen roomalaiskatolinen piispa. Hänet vihittiin papiksi Koudougoun hiippakuntaan 25. heinäkuuta 1987 ja nimitettiin Ouahigouyan hiippakunnan piispaksi 2. helmikuuta 2010. Piispaksi vihkiminen seurasi 29. toukokuuta. Pääkonsekraattorina toimi Philippe Ouédraogo, jota avustivat Séraphin François Rouamba ja Basile Tapsoba.Catholic-Hierarchy.org: Bishop Justin Kientega == Lähteet == Luokka:Burkinalaiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
Basile Tapsoba

thumb|right|Basile Tapsoba Basile Tapsoba (s. 9. joulukuuta 1942 Koudougou) on burkinalainen roomalaiskatolinen piispa. Hänet vihittiin papiksi Koudougoun hiippakuntaan 4. heinäkuuta 1971 ja nimitettiin sen vihkipiispaksi sekä Mesarfeltan titulaaripiispaksi 19. joulukuuta 1981. Piispaksi vihkiminen seurasi 21. maaliskuuta 1982. Pääkonsekraattorina toimi Paul Zoungrana, jota avustivat Justo Mullor García ja Dieudonné Yougbaré.Catholic-Hierarchy.org: Bishop Basile Tapsoba Tapsoba sai 2. heinäkuuta 1984 nimityksen Koudougoun piispaksi, jona hän toimi, kunnes erosi tehtävistään 21. toukokuuta 2011. == Lähteet == Luokka:Burkinalaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Peter Kwaku Atuahene

Peter Kwaku Atuahene (s. 25. syyskuuta 1956) on ghanalainen roomalaiskatolinen piispa. Hänet vihittiin papiksi Sunyanin hiippakuntaan 12. heinäkuuta 1986 ja nimitettiin Goason hiippakunnan piispaksi 24. lokakuuta 1997. Piispaksi vihkiminen seurasi 6. tammikuuta 1998. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía. == Lähteet == Luokka:Ghanalaiset katoliset piispat Luokka:Vuonna 1956 syntyneet Luokka:Elävät henkilöt
MIS Quarterly

Management Information Systems Quarterly eli MIS Quartely on yhdysvaltalainen vertaisarvioitu akateeminen julkaisu. Sen aihealueita ovat johdon raportointijärjestelmät (Management Information System) ja informaatioteknologia. (IT) Lehti ilmestyy neljännesvuosittain. Sen katsotaan yleisesti olevan toinen kahdesta alan arvostetuimmasta julkaisusta. ==Lähteet== ==Aiheesta muualla== *Kotisivut Luokka:Yhdysvaltalaiset talouslehdet Luokka:Tietotekniikkalehdet
Jack Sherman

Jack Sherman (18. tammikuuta 1956 – 18. elokuuta 2020) oli yhdysvaltalainen kitaristi, joka soitti Red Hot Chili Peppers -yhtyeen ensimmäisellä studioalbumilla The Red Hot Chili Peppers mutta sai potkut pian albumin julkaisun jälkeen, kun Hillel Slovak palasi yhtyeeseen. Sherman työskenteli myös muiden yhtyeiden ja artistien, kuten esimerkiksi Bob Dylanin ja George Clintonin kanssa. Sherman kuoli elokuussa 2020. ==Diskografia== *1984 Red Hot Chili Peppers – The Red Hot Chili Peppers *1986 Bob Dylan – Knocked Out Loaded *1986 George Clinton – R&B; Skeletons in the Closet *1988 Tonio K – Notes from the Lost Civilization *1988 Feargal Sharkey – Wish *1989 Peter Case – The Man With the Blue Post-Modern Fragmented Neo-Traditionalist Guitar *1990 Kimm Rogers – Soundtrack Of My Life *1996 Gerry Goffin – Backroom Blood *1997 Tonio K – Olé *2007 Luke Mitchell – High Expectations *2010 Eric Culberson – In The Outside *2011 Luke Mitchell – Row Boat Row == Lähteet == Luokka:Yhdysvaltalaiset kitaristit Luokka:Red Hot Chili Peppers Luokka:Vuonna 1956 syntyneet Luokka:Vuonna 2020 kuolleet
Juoksuhaudantie (elokuva)

Juoksuhaudantie on vuonna 2004 ensi-iltansa saanut Veikko Aaltosen ohjaama elokuva, joka perustuu Kari Hotakaisen kirjoittamaan samannimiseen romaaniin. == Rooleissa == == Vastaanotto == Elokuva keräsi Suomessa 99 467 katsojaa. Vuosi Palkinto Kategoria Ehdokas Lopputulos 2005 Jussi-palkinto Paras miessivuosa Kari Väänänen 2005 Jussi-palkinto Paras naispääosa Tiina Lymi 2005 Jussi-palkinto Paras miespääosa Eero Aho Turun Sanomissa Tapani Maskula moitti, että Hotakaiselle tyypillinen ironinen huumori on pudonnut tyystin kelkasta Aaltosen totisessa käsittelyssä: ”Elokuva pyörii niin totaalisesti Matin tummenevien tuntojen ympärillä, ettei muille ihmisille jää juuri lainkaan kehittymisen tai syvenemisen varaa teoksen ahtaassa ajatusmaailmassa.” Elokuvan televisioesityksen alla 2006 Helsingin Sanomien Arto Pajukallio kirjoitti Aaltosen ohjauksen olevan koskettava, mutta odotusten edessä epätyydyttävä elokuvatulkinta, johon romaanista on siirretty juonen kehys ja loppuratkaisua dramatisoitu ”halvan elokuvallisesti”. Hänestä Eero Aho antaa miehelle ulkoiset raamit, mutta hahmon sisäinen ääni jää vajaaksi. Kari Väänäsen, Tiina Lymin ja nuoren Ella Ahon roolisuoritukset saavat enemmän kehuja. Saman lehden Pertti Avola piti viisi vuotta myöhemmin elokuvaa melko onnistuneena romaanifilmatisointina ja Eero Ahon roolityötä erinomaisena. ”Hotakaisen romaani ja Aaltosen elokuva ovat tavoittaneet tarinassaan jotain olennaista perheen ja avioliiton merkityksestä tietyille miehille. Kun illuusio täydellisestä elämästä sortuu, jäljet voivat olla pahoja, kuten uutiset valitettavan usein kertovat.” == Lähteet == == Aiheesta muualla == * * * Elokuvasäätiön tietosivu Luokka:Jussi-palkitut elokuvat Luokka:Vuoden 2004 suomalaiset elokuvat Luokka:Suomalaiset draamakomediaelokuvat Luokka:Suomalaiset romaaneihin perustuvat elokuvat Luokka:Veikko Aaltosen ohjaamat elokuvat